Romsdalshorn stoppested

**Romsdalshorn stoppested** var et stoppested på Raumabanen som åpnet i 1924 og ble nedlagt i 1990. Romsdalshorn er en grend i Rauma kommune i Romsdalen, 10 kilometer øst for Åndalsnes. 

Trafikken var liten og betjeningen ble inndratt allerede i 1953. I 1964 ble stoppestedet nedgradert til holdeplass. Fra 1988 var det slutt på passasjertrafikken. Formell nedleggelse var i 1990.

## Trafikale forhold
Stoppestedet hadde betjening som solgte billetter, ekspederte gods og delte ut post. Trafikken var liten og betjeningen ble inndratt allerede i 1953. I 1964 ble stedet degradert til holdeplass og i 1988 ble passasjertrafikken lagt ned. Formell nedlegging var i 1990. 

Romsdalshorn hadde ikke kryssingsspor, men et gjennomgående 75 meter langt lastespor med godsrampe som forsvant før 1970.

### Betjening
Romsdalshorn var en "kjerringstasjon" uten stasjonsmester eller personale med sikkerhetsutdanning. De ansatte var ekspeditriser som solgte billetter og ekspederte gods. 
* Ingeborg Johansen, f. 1892, ekspeditrise fra 30.11.1924 
* Anna Syversen, f. 1892, ekspeditrise fra 15.7.1927 
* Ingeborg Jakobsen, f. 1896, ekspeditrise fra 1935 til 1944 
* Alma Helen Kjosstuen, f. 1904, ekspeditrise fra 1944 til 1953 (Poståpner til 1960)

### Poståpneri
Poståpneriet Romsdalshorn åpnet sammen med stoppestedet 1. desember 1924. Ekspeditrisene på stoppestedet bestyrte poståpneriet. Da stoppestedet ble ubemannet i 1953, fortsatte ekspeditrisen å håndtere posten inntil 1960. Fra 1961 ble Romsdalshorn poståpneri underlagt Åndalsnes postkontor, i 1968 ble det tildelt postnummeret 6334 og 1. juni 1969 ble det lagt ned.

## Stasjonsbygningen
Bygningen var av "Type for Raumabanen" og ble tegnet av Gudmund Hoel og Bjarne Friis Baastad ved Jernbanens arkitektkontor. Stasjonsbygningen ble satt opp mellom 1920 og 1923. Arbeidet krevde  timer og kostet  kroner. Totalsummen for hele stasjonsanlegget var  kroner.  

Romsdalshorn er identisk med andre stasjoner langs Raumabanen som for eksempel Bottheim, Marstein og Verma, men noe enklere utført. Bygningen er ikke laftet, som de andre, men satt opp i uisolert bindingsverk. Den er kledd med liggende panel og har stående vekselpanel i gavlene. Saltaket er tekt med skifer. Venteromsdøren og gavlvinduene er rammet inn av ornamenter i nyrokokko. I inngangen var det fyllingsdører med glassfelt. Første etasje hadde ekspedisjonskontor, telegrafistrom og venterom. Deler av venterommet ble tatt i bruk som hvilerom for baneavdelingen i 1975. I andre etasje var det tjenestebolig med tre rom og kjøkken. I kjelleren var det rom for brensel, mat og klesvask. Godshuset var i en enetasjes sidefløy.  

### Andre bygninger
På stasjonsområdet var det privétbygning, uthus og en vokterbolig med uthus. Privéten ble revet etter at stasjonen fikk innvendige toaletter rundt 1960. Vokterboligen var et typehus fra Nordviken Bruk på Hamar som var kjøpt inn som oppsynsmannbolig under anlegget. 

Etter at stasjonen ble flyttet i 2004, er vokterboligen den eneste jernbanebygningen som står igjen på Romsdalshorn.

### Byggingen av Grytten vannkraftverk
Det gjennomgående sporet og godsrampen forsvant i forbindelse med at Grytten kraftverk skulle bygges. Kraftanlegget, som ligger i umiddelbar nærhet av stasjonen, overtok deler av stasjonsområdet til anleggsdrift. I nærmere ti år sto det lagerhaller, verksteder og garasjer på stasjonsområdet, og deler av kraftverket ble transportert med tog til Romsdalshorn. Bygningene ble revet etter at kraftverket sto ferdig i 1975.

## Kulturminnet
### Flytting til Horgheim

Tidlig på 2000-tallet skulle ny Europaveg 136 bygges gjennom Romsdalen og over stasjonsområdet på Romsdalshorn. Bygningen var derfor truet av riving. Statens Vegvesen flyttet i 2006 stasjonsbygningen til Horgheim, der den ble restaurert og skiltet som *Trollveggen* stasjon. Stasjonsbygningen står nå ved den store rasteplassen under Trollveggen, like ved jernbanelinjen, men er ikke satt opp som jernbanestasjon.  

### Tidligere flytteplaner
Tidligere hadde det vært vurdert å flytte stasjonsbygningen til Flatmark for å erstatte stasjonen som hadde blitt revet i 1984:

.

## Gulltransporten
Romsdalshorn stoppested er et viktig kulturminne i Møre og Romsdal på grunn av sin sentrale rolle da Norges gullbeholdning ble sikret etter krigsutbruddet. Da Norge ble invadert 9. april 1940, ble 3&nbsp;000 gullbarrer (49 tonn) i all hast fjernet fra Norges Bank i Oslo før den tyske invasjonsstyrken nådde frem. Gullet ble sendt med lastebiler til Lillehammer, hvor det ble plassert på et godstog som fraktet den verdifulle lasten til Åndalsnes. På grunn av den stadige bombingen av Åndalsnes, ble toget 20. april sendt til Romsdalshorn stasjon, hvor vognene med gullet ble holdt skjult i tre dager. Natt til 24. april 1940 ble den verdifulle lasten hentet av lastebiler som fraktet gullbarrene til Molde hvor britiske krigsskip ventet for å frakte gullbeholdningen ut av landet. 
Det hadde vært umulig å redde gullbeholdningen dersom Blücher ikke var blitt senket av Oscarsborg festning i Drøbaksundet. Kongen, kronprinsen, regjeringens medlemmer, noen sivile tjenestemenn og general Ruges overkommando flyktet også gjennom Romsdalen og videre til Molde og Tromsø.

### Museum
Som et minne om disse dramatiske dagene åpnet entusiaster i 2018 et museum på Romsdalshorn stasjon. Her er blant annet stilt ut en moderne godsvogn som skal representere vognene som var skjult på stasjonen i 1940.

### The Golden Train
Frå 2024 kjøres daglig turisttoget «The Golden Train», hvor turistene foruten togreisen tur/retur Bjorli også får kjennskap til andre sider av historien om Raumabanen, som Gulltransporten.

## Referanser


### Bibliografi
* 
* 
* 
* 
* 
* 
* 
* 
* 
* Hjørungnes, Berge; Aassve, Anne-Grethe; Bryn, Knut; Waatvik, Anita K. 2005. *Kulturminnevern gjennom 30 år.* Fortidsminneforeningen, Romsdal avdeling. ISBN 82-90052-71-5

## Eksterne lenker

* Stasjonene langs Raumabanen på raumabanen.net